ming030890/wiki-yue-high-quality huggingface dataset:
據由

呢句句子唔包含據由資訊－A 君可能係親眼睇到阿祥喺度踢波，又有可能佢係由 B 君嗰度聽到呢件資訊，而佢好信 B 君。如果 A 君想嘜清楚「件資訊係聽返嚟嘅」呢點，佢可以講：「我聽人講，話阿祥喺度踢波。」
世上有唔少語言仲有更加仔細噉處理講嘢嘅據由，例如廿一世紀初嘅土耳其話就出晒名會對啲動詞做詞形變化嚟表達據由資訊，呢啲語言近乎係「講親嘢都會表達據由資訊」咁滯。呢啲語言就算係具有言據性－噉亦即係話，世上嘅語言最少有得按據由嘜法嚟分做「有據由詞形變化」同埋「冇據由詞形變化」兩大類。事實係，據由呢個概念由廿世紀後半橛起就一路受到重視，尤其喺語言類型學上有好多研究者討論。

資訊來源
睇埋：語言類型學、證據同感官
定義上，據由表達嘅係「啲資訊由邊度嚟」，而講嘢嘅人講嘅資訊可以嚟自好多唔同嘅來源:15.3：
呀噉。

分析語嘅做法
内文：分析語
睇埋：句尾助詞
廿一世紀初嘅眾漢語（包括粵語）同埋英文偏向係分析語。噉講意思即係話佢哋比較少詞形變化，主要係靠住語序同幫手字詞（helper word；包括助詞同介詞等）嚟表達句子啲字詞之間嘅關係。要嘜一句嘢嘅據由嗰陣，分析語通常會做嘅嘢係「加多幾隻字落去句子度」。以下用粵語同英文做例子－
粵語例句：
「佢返咗香港。」
呢句嘢可以變做 →
「我睇到佢返咗香港。」
「我聽講佢返咗香港。」
「佢返咗香港喎。」－當中喎係一隻粵語特色句尾助詞，表達緊「啲資訊係聽返嚟嘅」呢一點。
又或者睇吓英文例句：
可以變做 →

據由詞形變化
睇埋：詞形變化同驚奇 (文法)
世上有唔少（有估計話係大約 25%）語言仲會進一步，靠詞形變化嚟嘜據由－即係話呢啲語言要表達「啲資訊由邊度嚟」嗰陣，唔淨只係加多幾隻字落句子度咁簡單，而係會將啲字變樣。要搵實際例子，可以睇吓廿一世紀初嘅土耳其話：土耳其話喺據由呢方面好出名，佢哋啲動詞會用 -miş 嚟嘜據由，想像以下兩隻字－
gel-di－過去式嚟噉解，講嘢嘅人親眼睇住件事發生；
gel-miş－過去式嚟噉解，不過呢件資訊係嚟自二手資訊源嘅，唔係親眼睇到；
－動詞 geldi 當中嘅 -di 表示隻字係過去式，而 gelmiş 當中嘅 -miş 都係表示過去式，但同時仲表達緊「件資訊唔係親眼睇到嘅」噉嘅意思，即係話好似以下呢兩句土耳其話句子：
兩句嘢除咗最尾嗰隻動詞之外完全一樣。但句 2 用咗 gelmiş 而唔係 geldi，所以句 2 包含類似「我聽聞... 嚟咗」噉嘅資訊。如果要將兩句嘢譯做粵文，要譯做：
O Istanbul'a geldi. →「佢嚟咗伊斯坦堡，我親眼睇到。」
O Istanbul'a gelmiş. →「我聽聞佢嚟咗伊斯坦堡。」或者「佢嚟咗伊斯坦堡喎。」
先至得。
語言類型學研究者仲有做進一步嘅分析：唔少語言都有據由詞形變化，但佢哋嘅據由嘜法可以幾唔同，例如可能有隻語言會將動詞分做親眼睇到（視覺據由）同唔係親眼睇到（包括聽覺感官據由、聽返嚟同推理等）兩類，後者要做詞形變化加 -k 前者就唔使變化－羌語支（屬藏緬語族；分佈喺四川同雲南等地）就被指有噉嘅情況:15.3。有據由詞形變化嘅語言，可能會用第套據由嘜法，例如
親眼睇到對唔係親眼睇到－土耳其話同羌語支:15.4.1；
用自己感官感受到（包括視覺據由同非視覺感官據由）對第啲來源；
聽返嚟對第啲來源；
三立型，即係將據由分做 3 大類；
四立型，即係將據由分做 4 大類；
已知嘅人類語言，好少可會有 5 種或者以上嘅據由分類；
... 呀噉。
擔保貸款

擔保貸款（粵拼：daam1 bou2 taai3 fun2；英文：secured loan），又叫抵押貸款，係貸款嘅一種。一份擔保貸款會掕住一樣財產（例如車或者一棟房地產），如果借錢嗰個人還唔到錢，借錢嗰方有權攞嗰樣財產嘅擁有權。
擔保貸款相對於無擔保貸款：無擔保貸款係指借筆錢冇抵押任何財產，所以由借錢方嘅角度睇，無擔保貸款就冇咁穩陣。
擔挑

擔挑，又叫做擔杖或扁擔，係一種幫人力運輸用嘅架生，個樣似細長嘅半邊大碌竹，竹嘅兩頭有個位，可以掛重嘢，擔挑擔上膊，好似個天秤咁前後平行，就方便咕喱擔嘢周圍走。
以前人類用擔挑擔柴、大包米、水桶都有，鄉下同街市都好興。而家擔挑搭車唔方便，所以阿嫲都改用手拉車車仔去買餸。
擔杖有木同竹製造，其它物料唔够力，好易「斷擔挑」嘅。
維基同享有多媒體嘅嘢： 擔挑
擠型

擠型（英文：Extrusion）係一種金工技術，將熔咗嘅金屬擠入個模度，出嚟嘅製成品會有一樣嘅截面。
本生

本生（德文：Robert Wilhelm Bunsen，1811年3月30號—1899年8月10號）係德國化學家，發現銫同銣兩隻元素，重發明本生燈。
本溪

本溪（粵音：bun2 kai1；普通話拼音：Benxi）喺中國遼寧，家下係地級市，叫本溪市。
本田Ballade

本田Ballade（ホンダ・バラード）係日本本田公司響1980年8月出嘅小型私家車，呢款車喺香港叫做本田魄力（粵拼：bun2 tin4 paak3 lik6），而且係Civic嘅進階版本。喺英國嘅OEM版本由利蘭車廠製造，車名就叫做Triumph Acclaim（英文：Triumph Acclaim）。
2011年3月，Ballade開始響南非市場販售，原裝版本係City第五代車款。
本田Civic Ferio

本田Civic Ferio（ホンダ・シビックフェリオ）係日本本田公司推出嘅一款四門房車，呢款車喺出口市場係作為第五代至第七代Civic使用。
本溪三藥

遼寧本溪三藥有限公司，又叫本溪三藥，係華潤集團旗下、北京醫藥股份有限公司附屬公司，1980年起廠同成立，舊嗰陣時叫本溪第三製藥廠。2008年被北藥股份收購。
佢主要銷售同生產中成藥產品。而家總經理係何曉霞。
本田Airwave

本田Airwave（ホンダ・エアウェイブ）係日本本田公司生產嘅一架旅行車，佢個商用車版本叫做本田Partner（日文：ホンダ・パートナー）（パートナー）。呢部車喺2005年4月開始發售，2010年8月停產；到咗2011年6月開始便正式發表後繼車Fit Shuttle（フィットシャトル）。

銷售量
Airwave喺2005年4月7號開始銷售。以下係日本國內市場嘅銷售數據：
佢哋全部都銷往日本市場，然而其中一啲亦都有作為水貨出口到其他國家（例如香港、澳門、星加坡、泰國、巴基斯坦同紐西蘭）。
楊斯捷

楊斯捷（英文：Phoebe Yang，1991年4月24號—），係香港女歌手，廣西出世，2011年參加廣東電視台珠江頻道《麥王爭霸》攞第四，2016年到香港簽約天盟娛樂而正式出道。
楊施詩

楊施詩（Cecilia  Yeung），是一位土生土長香港人，亦是一位一勇於挑戰自己的年輕創業家。
Cecilia畢業於美國三藩市大學，獲得 市場學 及 環球商業學 雙學位。曾經參選香港小姐 及 後加入無綫電視成為藝人，參演過電視劇《胭脂水粉》、《法證先鋒》之演出。淡出螢幕後，曾任職美容及化妝品業務之市場推廣經理，及後成為獵頭公司的亞洲區域主管，屢獲殊榮。
楊施詩(Cecilia Yeung)具備資深的獵聘和培訓經驗，於香港這個發展一日千里的企業環境中佔據一定地位。她的客戶包括亞洲區內的國際企業高層人員。
Cecilia注意到市場上對於全面的人生顧問服務有極大需要，因此創辦了ActionPlan，運用自己的專業背景協助職場男女實現個人夢想，尋找生活上、事業上以至人際關係方面的平衡點，活出快樂人生。
個性積極的她，樂於與人分享正面的人生觀，透過度身訂造的路線圖，助您逐步踏上成功路。能夠助您成功尋找有意義的人生，就是她的成就所在﹗
楊文科

楊文科（海陸腔客家話：rhong vun koˋ；四縣腔客家話：iongˇ vunˇ koˊ，1951年3月22號－）係中華民國政治人，而家係新竹縣縣長，屬於中國國民黨。佢出生喺新竹縣峨眉鄉。

生平
1976年公務人員普考及格，分發至臺北市政府地政處。
1977年公務人員台灣省地方特考及格，分發至新竹縣政府地政科地價股擔任科員，歷時3年4個月。
1980年7月，商調至新竹科學工業園區管理局擔任科員，並一路升任專員、科長、專門委員、組長、主任秘書等職務，歷時23年。
2003年3月，奉派調中部科學園區開發籌備處擔任副主任、代理主任、主任等職務。
2007年3月，擔任首任中部科學工業園區管理局局長，2013年9月辦理退休，公務員生涯共計37年。
2013年9月，擔任新竹縣政府邱鏡淳縣長辦公室主任。
2014年8月，擔任新竹瓦斯股份有限公司總經理。
2015年1月，擔任新竹縣政府秘書長。
2016年7月，擔任新竹縣政府副縣長。
2018年6月13號，佢獲國民黨徵召參加新竹縣縣長選舉；同年7月31號，佢辭去新竹縣副縣長嘅職位。去到11月，佢成功擊敗民國黨嘅徐欣瑩同民主進步黨嘅鄭朝方當選，同年12月25日就職。
2022年11月，喺九合一選舉入面，成功以63.36%嘅得票率連任新竹縣縣長。

生命紀念園區地點爭議
由2022年開始，新竹縣政府有個計劃喺湖口鄉興建一個縣立嘅生命紀念園區，不過受到當地居民嘅反對。因多次抗議未果。佢哋多次發起抗議行動，但都唔能夠成功。所以，新竹縣反生命園區自救會喺2023年4月開始籌備要彈劾楊文科。

被指控包庇豐邑建設
内文：竹北市豐采520爭議 § 2023年4月坍塌事件
2023年4月27號，新竹縣竹北市豐采520建案工地旁道路爆出坍塌事件，承建商豐邑建設去到5月10號被政府要求停工10日交出修正案，但限期未到，豐邑建設就已經有吊車進入工地裡面運作，被質疑係毀屍滅跡。時代力量立委王婉諭質疑，豐邑建設係咪得到新竹縣政府護航，要求政府進一步交代。另一時代力量立委邱顯智亦揭露，原來楊文科喺2022年選舉，收咗豐邑建設合共87.7 萬嘅政治獻金，其中包括楊文科位於竹北市光明六路東二段競選總部，豐邑建設嘅實物捐贈。
楊文蔚

楊文蔚（Cecilia Yeung Man Wai，1994年9月18號—）係香港女跳高運動員，保持緊香港跳高女子紀錄，亦係香港嘅七項全能代表。佢同時係一位模特兒，屬瑪雅娛樂旗下。

簡歷
楊文蔚出身基層，6歲時嗰陣因為阿爸阿媽離婚而同細佬跟阿嫲住。佢中學讀樂善堂楊葛小琳中學，初頭玩短跑同打排球，因為體育先生發現佢彈跳力好，所以搵佢入跳高校隊，之後重因為跳高好叻，中五就轉校到拔萃女書院，但係因英文成績唔好而要重讀中三。2012年佢最後一年代表拔萃女書院參加跳高公開賽，最後憑1米66成績攞學界冠軍，但打破唔到佢嗰時個人紀錄1米70。之後佢喺2014年升讀香港大學工商管理學系，主修市場學。
楊文蔚先喺2016年3月19號憑1米81成績破香港女子跳高紀錄，再喺同年5月8號同20號先後再創1米82同1米83嘅香港紀錄。2017年4月30號，楊文蔚喺亞洲田徑大獎賽跳出1米88，第四度破香港紀錄。
楊文銳

楊文銳（Gary Yeung，1983年—），係香港親中派人士，科晫有限公司(Techture Limited)創辦人兼行政總裁，民建聯成員，前沙田區議會錦濤選區區議員（2007年-2015年）。
新廣東話聖經

《新廣東話聖經》係1997年香港聖經公會出版文字用廣東話嘅《聖經》譯本，係因應香港為數唔多嘅幾間教會要求，重新翻譯出版嘅。1997年第一版印製咗大概八千本，經過十年，終於賣晒，香港聖經公會需要再版重印。第二版以全新版面編排，每頁經文橫排分兩欄，喺2006年印製咗六千本，2010年再印一千八百本。

簡介
美國聖經公會1894年喺上海出版第一個廣東話聖經譯本，由喺華人地區嘅長老會差會主持翻譯。香港有幾間注重傳統嘅教會，以往一直採用舊廣東話譯本作為堂用聖經，但係由於廣東方言經過一個世紀嘅演變，舊譯本嘅經文已經變得唔太啱用。1980年代中，聯合聖經公會亞太區翻譯部門就因應香港呢啲教會嘅要求，着手重新翻譯廣東話聖經。呢個新廣東話聖經嘅經文翻譯，除咗參考和合本嘅經文之外，亦參考咗好多現代中文譯本嘅經文，翻譯工程大概花咗十年時間，終於喺1990代中完成，1997年出版，譯本版權屬於聯合聖經公會，由香港聖經公會代理出版。
新廣東話聖經嘅主要對象係年輕人，特點係文字容易閱讀；會用「我哋」、「佢對我」、「我哋死咯！」等詞彙；可以用喺話劇同練習廣東話。
新廣東歌運動

新廣東歌運動係黃偉文同伍樂城帶領嘅一項運動或者話實驗，嘗試全程使用粵文做歌詞畀廣東歌嘅。原本計畫係出同名專輯，不過孻屘剩係擺出五首歌曲。除開黃伍兩人，同時期亦都有其他作者有類似風格，似周博賢等。
新德莉莉

新德莉莉（New Dellily，1993年—），暱稱Lily，原名Pranali Gupta，係印度裔香港女演員同YouTuber，喺YouTube不時會同觀眾分享印度文化嘅知識。

簡歷
新德莉莉係喺香港土生土長嘅印度人，喺香港知專設計學院國際時裝商務文學士畢業，之後做咗YouTuber。

演出
呢個表唔完整，歡迎加料。
新快報

《新快報》（中國國內統一刊號：CN44-0180）係廣東廣州一份日報，屬於羊城晚報報業集團，1998年3月30號創刊。
新廣公路

新廣公路（粵拼：san1 gwong2 gung1 lou6）係中國廣東廣州嘅西北-東南走向主幹道，喺南沙區萬頃沙。西北邊從下橫瀝大橋開始；一直去到東南邊嘅紅蓮路同粵海大道、瀝心沙東路嘅交界。
佢亦係南沙區萬頃沙嘅緊要交通道路。

概要
全長9.5公里，闊16～28米，雙向2～4車道。馬路北闊南窄，分開咗九條咁多。

新廣公路嘅九條道路
新廣公路嘅九條道路都係以當地嘅涌委做名，其中每隔一條涌就變一次數字。
新廣一路：從下橫瀝大橋開始，一直去到一涌橋。
新廣二路：從一涌橋開始，一直去到二涌橋。
新廣三路：從二涌橋開始，一直去到三涌橋。
新廣四路：從三涌橋開始，一直去到四涌橋。
新廣五路：從四涌橋開始，一直去到五涌橋。
新廣六路：從五涌橋開始，一直去到六涌橋。
新廣七路：從六涌橋開始，一直去到七涌橋。
新廣八路：從七涌橋開始，一直去到八涌橋。
新廣九路：從八涌橋開始，一直去到紅蓮路同粵海大道、瀝心沙東路嘅交界。
武竹

武竹係天門冬科天門冬屬植物，亦係常見嘅觀賞植物盆栽。佢唔係竹，不過枝葉睇落有啲似。由於佢嘅葉比較粗壯，所以叫武竹。
武義

武義係中國浙江金華一個縣，總面積1577平方公里，人口33萬。
武穴

武穴係中國湖北黃岡一個縣級市，總面積1200平方公里，人口77萬。
武石步實

武石步實 ，係日本嘅一個女藝人同埋配音員。
武藏國

武藏國係古代日本嘅一個令制國，屬東海道地區，位置約莫係家下神奈川縣川崎同橫濱。
武肺長期症狀

武肺長期症狀，中文又叫長新冠或者長武肺，根據世界衛生組織2021年10月公布嘅臨牀定義，係指喺感染武漢肺炎後3個月內出現、持續至少2 個月，並且無法由其他診斷解釋嘅症狀。可以持續數周至一年不等。比較常見嘅症狀包括疲乏、腦霧同埋肌肉疼痛，具體表現因人而異。

比較有名嘅武肺長期症狀患者
麥美娟：香港親中派立法會議員。
武漢肺炎廣西疫情

武漢肺炎廣西疫情，係講武漢肺炎喺廣西爆發嘅情況。

疫情同反應
2020年1月21號廣西衛健委通報，北海市確認一武漢遊客有發熱等症狀，收治隔離咗，病情穩定，晚黑再確認梧州市有1例疑似病例報告，患者有接觸過武漢來訪人士，跟著就有發熱嘅症狀。1月22號確認兩例均係確診病例。至24號凌晨消息，已有確診病例十三單，其中北海六單，柳州、桂林各兩單，梧州、百色、河池各一單，同時113個密切接觸者接受緊醫學觀察。
截至1月30號，廣西已喺多個高速出入口同高速服務區、客運站、客運碼頭設置咗衛生檢疫站，公共交通領域度全面推行咗清潔消毒，開通高速路應急防疫物資嘅綠色通道等。1月31號，廣西交通運輸廳印發咗交通運輸保障方面嘅通告，要求確保應急救援人員同防疫物資及時運達，明確咗地方入邊各個交通設卡、攔截、斷路等封鎖交通陣嘅一啲安排，提到需要對醫護同老幼病殘孕等群體嘅出行保障。
廣西嘅防控施行似喺南寧度，將打擊「傳銷人員非法聚集」當作重點工作之一，其中2月4號興甯區嘅腰塘差所派警員，到轄區嘅澳華花園度掃蕩咗外江人士合租嘅單位，按照要求將啲租戶隔離咗同醫學觀察，而興甯區打擊傳銷辦公室將啲租戶同單位列入咗重點涉傳關注對象。當局通報截至2月5號，廣西度有18單確診病例，新增144單疑似病例例，除咗崇左市累計有13個市報告168單確診病例。
2月11號據中共南寧紀律檢查兼監察委員會網頁發出嘅公告，喺2月5號，南寧嘅衛健委藍姓辦公室主任透過微信群組，私下（繞過咗政府管控）向家族群組同鄉里群組，漏咗啲所掌握到嘅疫情防控資訊，喺當地嘅社交網路度迅速流傳，引起咗一定嘅影響。南寧兩委喺2月10號決定咗，撤銷呢個衛生官嘅中共黨內職務兼且撤埋官職。
武漢肺炎愛沙尼亞疫情

武漢肺炎愛沙尼亞疫情係介紹「武漢肺炎」喺愛沙尼亞嘅爆發情形。截至2020年11月7號，愛沙尼亞累計有5,933單確診病例，死咗73個人。
武漢肺炎所羅門群島疫情

武漢肺炎所羅門群島疫情係介紹「武漢肺炎」喺所羅門群島嘅爆發情形。截至2022年2月5號，所羅門群島夾埋有2357單確診病例，死咗21個人。

菲律賓包機撤僑出現感染個案
所羅門群島喺2020年10月3號確診咗第一單武漢肺炎個案，患者係位喺同年9月底從菲律賓包機撤僑嘅學生公民，期間曾經提供過3次核酸檢測陰性證明而獲得返到所羅門群島資格，喺入境海關時檢測到陽性。八日後確診第二單武漢肺炎個案，患者曾經喺同年9月底接觸過從菲律賓撤僑嘅學生。隨後政府宣佈延長隔離期，由14日改成21日。而嗰位學生公民嘅隔離期從14日延長到35日。後嚟喺菲律賓包機撤僑嘅飛機陸續出現確診武漢肺炎患者，去到同月15號，感染個案去到4單。

體育代表團出現感染個案
2020年10月27號，有四位足球隊成員喺英國返紐西蘭轉機到所羅門群島，入所後發現感染武漢肺炎個案。重喺11月3號確診多五單武漢肺炎個案，其中有四位患者喺英國轉機返嚟，淨低嗰位喺南韓搭飛機到紐西蘭轉機返嚟。六日後又確診多3單，其中有兩位喺英國搭飛機返嚟足球員，淨低嗰位喺菲律賓搭飛機返嚟嘅公民。當日有5位患者好返出院嘅同時，連喺菲律賓起飛返所羅門群島嘅航班都正式取消咗。同月24號確診第17單感染武漢肺炎個案。

被截人蛇嘅感染個案
2020年12月4號又再確診多三單武漢肺炎個案，患者都係非所羅門群島籍嘅人蛇，佢哋都係通過搭快艇形式到所羅門群島界時通過非法入境形式入境時俾邊防叉住。不過嗰三單冇俾所羅門政府計入。

2021年得零星感染個案
踏入2021年，喺2月8號確診第18單感染個案，重喺同年3月29號、4月9號先後確診夾埋兩單感染個案。隨後一直未出現過感染個案，淨低啲患者亦喺同年陸續好返出院。直到大除夕前五日重新出現感染個案，到大除夕當日，感染總數淨去到22單。

2022年：大爆發感染
踏入2022年，1月前半都未出過單感染個案，直到同月17號，疫情開始出現爆發。喺17號當日出現七單感染個案，其中有6人喺帛琉返嘅健康站工人，淨低嗰位喺澳洲昆士蘭州布里斯班搭飛機返嚟時發現。三日後，疫情出現大爆發，當日出現單日新增48單感染個案，估計單嘢可能係由人蛇，通過貨運物流將病毒帶到所羅門有關。隨後政府喺首都宣佈開始封國。不過感染案例一直都冇停，兩日後嘅總感染數去到289單，重喺22日單日新增破百。嚟到25號，感染總個案已經超過五百大關，重第一次出現死亡個案。嗰兩位死者分別係51歲（女）同59歲（男）嘅公民。第二日嘅感染總數超過750單，重死多三人。踏入二月，感染個案已經破咗一千大關，總死亡人數亦突破咗兩位數；重喺三日後突破咗兩千大關，總死亡人數超過廿人。
武漢肺炎托克勞疫情

武漢肺炎托克勞群島疫情係介紹「武漢肺炎」喺托克勞嘅爆發情形。截至2023年2月4號，托克勞夾埋有5單確診病例，冇人死亡。

2020～2022年底：全程零感染
托克勞離最近嘅大陸都好遠，加上人口少兼靠外資援助收入，境內既冇機場，又冇直升機場，淨得一個正規碼頭正常出入，出入境要撐艇或揸風帆或搭船先至得。由於武漢肺炎喺2020年1月12號喺中國湖北武漢開始大流行，托克勞政府喺同年月31號宣佈閂嗮冚唪唥出入境道路。甚至喺同年3月20號禁嗮冚唪唥船隻靠近托克勞邊嘅淺灘及閂咗邊境。嗰時因唯一重淨低嘅水路出入境功能都閂埋，所以自然就冇病毒入境。正因為噉，喺2020、2021年全年、同埋差唔多成個2022年都未發生過單武漢肺炎感染案例。

失守
2022年12月13號，托克勞發現確診第一單感染武漢肺炎個案，而且一次性確診5單感染個案。患者係法高弗入面住嘅公民，喺當日舉辦嘅結婚典禮入面，遊到最東北邊嘅阿塔富檢查站搞核酸檢測時，出現陽性結果而發現。事發之後，托克勞政府宣佈，暫時喺托克勞嗰三個檢查站入面延長入境嘅物理隔離時間。
武漢肺炎捷克疫情

武漢肺炎捷克疫情係介紹「武漢肺炎」喺捷克嘅爆發情形。截至2020年11月7號，捷克累計有411,220單確診病例，死咗4,681個人。
武漢肺炎日本疫情

武漢肺炎日本疫情係介紹武漢肺炎喺日本嘅爆發情形。截至2022年3月3號，日本（唔包括鑽石公主號）累計5,139,305人確診，24,092人死。而停泊喺日本嘅鑽石公主號度，總共有712人確診。厚生勞動省有派員上郵輪負責檢疫等相關工作，當中有一名檢疫官同一名蒐集資料嘅職員（冇密切接觸過船上人士），先後畀確診感染咗新肺炎。
據報喺2月14號，唔少學者專家喺橫濱度召開咗緊急研討會，要求政府同醫療機構為咗防止日本境內嘅疫情全面蔓延，要加強病毒感染嘅檢測機制，同埋完善醫療體制。
武漢肺炎星加坡疫情

武漢肺炎星加坡疫情係講武漢肺炎喺星加坡爆發嘅情況。頭一單確診個案喺2020年1月23號出現。去到2022年4月18號，累積確診個案已經有1,162,780單，其中有1,316人死咗。

疫情下嘅文化嘅影響
喺武漢肺炎疫情嘅影響下，2020年同2021年嘅新加坡國慶慶典主題曲嘅歌詞都有回應疫情，鼓勵新加坡人自強。另外藝人曹思平亦改編咗自己喺1986年主唱嘅主題曲《Count On Me, Singapore》做《Stay at Home, Singapore》，鼓勵新加坡人留喺屋企，對抗疫情。
音樂人譚志華亦同劉嘉慧同埋鄭夏韻共同創作咗《露出笑臉》，再邀請咗10位本地歌手，包括李俊偉、黃聿昇、林偉強、高潔萍等合唱。

政策變化
新加坡政府喺2021年6月宣布，要採取同病毒共存嘅做法，並且以佢哋嘅高疫苗接種率作為依據。總理李顯龍喺10月9號表示，新加坡喺病例穩定時達到新常態，將可放寬限制措施。佢又預計，新加坡邁向新常態需要3到6個月嘅時間。
武漢肺炎挪威疫情

武漢肺炎挪威疫情係介紹武漢肺炎喺挪威嘅爆發情形。截至2020年11月1號，挪威累計有20,541單確診病例，死咗282個人。
桃駁李

桃駁李（粵拼：tou4 bok3 lei5*2；學名：Prunus persica var. nucipersica），係種生果，亦係桃嘅一個變種。皆因佢個樣係布冧（李）、果肉似桃，所以舊時啲人誤以為係將桃同李嫁接雜交整成，所以叫佢做「桃駁李」。
桃金娘目

桃金娘目（Myrtales）係真雙子葉植物下面嘅一目植物，有9個科，譬如桃金娘科。
桃華蓮

桃華蓮 ，係日本嘅一個女藝人同埋配音員。
桃金娘科

桃金娘科（Myrtaceae）係桃金娘目下面嘅一科植物，有約莫130個屬。
桃默

桃默，真名李思豪，係香港作家，專寫青少年文學。佢中學七年喺荃灣官立中學，大學喺香港大學，教育學士畢業之後，做過教育工作者、出版編輯。佢除咗有多年教書經驗，仲經常喺一啲學校主持講座。桃默中學時期開始喺網絡發表文章，包括 小說、散文、詩詞等等，又試過喺台灣出版玄幻小說。2005年開始，桃默喺香港發表青少年及兒童文學。
2018年6月，香港小四中國語文課本《21世紀現代中國語文(拼音)·四下1》第一課課文，桃默寫嘅《金紫荊和金蓮花》，俾網民指責，立場偏頗親中，係愛國主義洗腦文章。
桃花澗

桃花澗 (廣州)：喺廣東省廣州市白雲區嘅白雲山入面。
桃花澗 (連雲港)：喺江蘇省連雲港市海州區錦屏山入面。
桃花澗 (青島)：喺山東省青島市平度市崔召鎮北邊嘅山區入面。
框架故仔

框架故仔（frame story）係指戲中戲當中負責框住一個個故仔嘅大故仔。
永徽

永徽係大唐皇帝李治嘅年號，相當於公元650年到656年，前後總共7年。
永康街休憩花園

永康街休憩花園，香港公園之一，遊樂場之一，喺長沙灣，永康街同永明街之間斜坡，明愛醫院懷明樓同天主教南華中學側，英文叫Wing Hong Street Rest Garden。行政上歸深水埗區。設施有寵物共享公園，以及狗糞收集箱。公園全日開放。歸康樂及文化事務署管。園內禁煙。
永恆

永恆（粵拼：wing5 hang4），又叫永久（wing5 gau2），即係冇限期，大多數人用佢嚟形容嗰件事永遠都唔會終止。理論源自於亞里士多德。
永恆之藍

永恆之藍（病毒代碼：Win32/Exploit.Equation.EternalBlue.A *；英文：EternalBlue）係美國國家安全局開發嘅漏洞利用程序，喺2017年4月14號被黑客組織影子掮客洩漏。呢個軟件工具利用TCP445 port上嘅檔案共用協議漏洞進行散播。
雖然微軟喺2017年3月14號發布操作系統修補程式修補咗呢個漏洞，5月12號WannaCry勒索軟件利用呢個漏洞傳播時，好多微軟視窗用戶仍然未有安裝修補程式。
由於WannaCry嘅嚴重性，微軟喺2017年5月13號為已停止支持嘅微軟視窗 8、微軟視窗 XP同微軟伺服器2003發布咗緊急安全更新，以阻止WannaCry嘅傳播。
2017年6月27號，有勒索軟件冒充係Petya利用永恆之藍漏洞喺歐洲地區大肆傳播，呢個勒索軟件被命名為NotPetya。佢帶有較強嘅政治目的進行攻擊，即進行破壞而唔係要贖金，即使受害者支付贖金亦唔會得到任何密鑰，因為NotPetya根本就冇編寫密鑰上傳模塊到控制者嘅伺服器。之後真正嘅Petya作者公布解密密鑰並聲明同歐洲地區嘅攻擊無關，但解密密鑰只可以解密Petya而唔支持NotPetya加密嘅文件。
永康街

永康街（英文：Wing Hong Street），係香港九龍長沙灣嘅一條馬路，由保安道開始，去到甘泉街。永康街近街尾有五邑工商總會學校、明愛醫院、永康街休憩花園同住宅，街頭多數係商業或工業大廈。
永延

永延係日本一條天皇嘅一個年號，相當於公元987年到989年，前後總共3年。
永德縣

永德係中國雲南臨滄一個縣，總面積3296平方公里，人口33萬。
日喀則和平機場

日喀則和平機場（粵音：jat6 kaak3 zak1 wo4 ping4 gei1 coeng4）係喺中國西藏嘅一個機場，喺2010年嗰陣起好兼且開放畀人用嚟搭飛機。
日向礁

日向礁係黃海上嘅一個暗礁，歸中國江蘇鹽城管，但南韓聲稱有主權，起咗個新名叫可居礁。
日向穗美

日向穗美 ，係日本嘅一個女藝人同埋配音員。
日和山 (仙台)

日和山（粵拼：jat6 wo4 saan1；日文：日和山(Hiyoriyama)）係日本宮城仙台一山，喺宮城野區蒲生，海拔淨得平房嘅一層樓咁高（3m）。
呢座山之所以出名，係因為佢曾經喺1991～1996年間，同埋2014年4月9號開始到而家爲止，係日本最低海拔嘅山。佢亦係繼靜山之後世界第二海拔最低嘅山。
日向市

日向市（粵拼：jat6 hoeng3 si5；日文：日向市(Hyūgashi)）係日本宮崎縣一市，人口有6萬。
日向敏文

日向敏文（日文：ひなた としふみ 、1955年2月23號—）係日本出名男作曲家，響東京都大田區出世，學習院高等科同伯克利音樂學院畢業。代表作有《東京愛情故事》、《同一屋簷下》同埋《東京仙履奇緣》嘅主題曲。
佢有個細佬，係同屬作曲家嘅日向大介，兩兄弟都幾出名。
樂廣高速公路

（中國高速公路代碼：G0423）係中國廣東一高速公路，喺廣州北邊嘅花都區、清遠東邊嘅清城區同英德、韶關曲江區西南、乳源中部及樂昌西南角。

工程
呢條高速公路喺2009年11月18號開始喐手起，2014年9月27號起好兼正式通車。
樂意山

樂意山（英文：Lok Yee Shan），土名鱷魚山（英文：Crocodile Hill或者Ngok Yue Shan）係香港九龍觀塘區一座山，喺牛頭角北面，海拔約100米，主要嘅路係功樂道，再北少少係樂華邨。
樂意扒房

樂意扒房（Louis' Steak House），又叫樂意餐廳，係香港一間扒房，喺香港島灣仔告士打道50號馬來西亞大廈1樓，喺1974年開張，已經喺2016年3月底執笠，原因係業主獅子開大口話要加租兩成，頂唔順咁貴租。

名
樂意扒房個英文名「Louis」，嚟自創辦家族個大佬讀過嘅聖類斯學校（Saint Louis School）。

特色
樂意扒房最出名嘅除咗係斧頭牛扒，重有第啲西式食肆唔會賣嘅花膠扒。
樂康

樂康（英文：Lok Hong，代號C32）係東區區議會轄下一個選區，喺1994年設立，依家嘅區議員係社民連嘅曾健成。
樂昌

樂昌（粵拼：lok6 coeng1）喺中國廣東，家下係韶關市下便一個縣級市，叫樂昌市。佢以前係個縣，叫樂昌縣。

山
樂昌山地爲主，東便係昌山，所以叫樂昌。北便有桂山。東北有冷君山。而西北有九峯山。

水
武水喺樂昌西便，又叫虎溪，古時叫溱水，由湖南臨武流出，東北到宜章。屈向南，入樂昌西北境，武陽溪由乳源東流合埋。屈向東南，過藍毫山，叫三瀧水，同羅渡水、九峯水合埋。過治西南，蓮花江分流注入。又向東，屈向南，左納長垑水，右納楊溪水，入曲江。

史
秦國置南海郡，樂昌之地在其下。公元五零八年，梁國析曲江縣地置梁化縣。隋開皇十八年，卽五九八年，改名樂昌縣。
大清時樂昌縣歸韶州府，有九峯、羅家渡二巡司。有粵漢鐵路經過呢度。
中華人民共和國時，卽一九九四年，改縣爲市，名樂昌市。
樂府

樂府（粵拼：ngok6 fu2）本身係指古代中國管理音樂嘅官府，起源喺秦朝。而家通常用嚟指樂府詩，係舊體詩詩體嘅一種，同古體詩、近體詩構成古典詩歌入面嘅三大類。
喺漢朝，漢惠帝設「樂府令」，漢武帝擴大「樂府署」嘅規模，掌管俗樂，收集民間嘅歌辭入樂。由於呢個官署係採集趙國、秦國、楚國各地嘅謳謠，後人就用「樂府」或者「樂府詩」作為民歌嘅代稱。
樂悠居

樂悠居（英文：Indi home）係香港私人住宅，喺新界荃灣楊屋道138號，2005年起好，高50層，總共960個單位。
樂易玲

樂易玲（英文：Virginia Lok，1956年7月1號—），係香港電視人物，而家職位包括電視廣播有限公司助理總經理（藝員管理及發展）同埋邵氏電影執行董事及總經理。佢舊時做過佳藝電視同麗的電視。佢老公係陳君毅，梁欽聖（梁挺生個大仔）係佢嘅三妹夫。
梆子戲

梆子戲，又叫做梆子腔，係古代傳統戲曲既四大聲腔系統之一（四大聲腔係指皮黃腔、崑腔、梆子腔、高腔）。呢種戲之所以叫做梆子戲，係因為喺演出既時候，會用硬木梆子（梆板）擊打節奏。又因為用梆子打節奏既時候會發出「恍恍」聲，所以又叫做「恍恍」。蒲劇（蒲州梆子）、同州梆子、豫劇（河南梆子）、晉劇（中路梆子）、秦腔（陝西梆子）、山東梆子（又分為曹州梆子、汶上梆子等）、甌劇（溫州亂彈）、漢調桄桄、北路梆子、上黨梆子、章丘梆子、棗梆、萊蕪梆子、河北梆子、武安平調、淮北梆子、紹劇、婺劇、台州亂彈、和劇、西秦戲呢啲地方戲都屬於梆子戲。其中蒲劇就係陝西既同州梆子同山西既蒲州梆子，係最早既梆子戲，蒲劇對梆子戲既基本音樂風格有好大既作用同影響。
梓美千代

梓美千代（日文：梓 みちよ／あずさ みちよ Azusa Michiyo，1943年6月4號—2020年1月29號），係日本嘅一個女歌手同演員。

拍過嘅作品一覽
呢個表唔完整，歡迎加料。
梓みちよ パフォーマンス（1983年）
夢であいましょう（1991年）全5卷VHS
歌の妖精（2001年）全7卷VHS
人物指南
音樂指南
日本指南
梅龍鎮廣場

梅龍鎮廣場係喺上海市靜安區嘅一座大型百貨商場同埋甲級寫字樓。梅龍鎮廣場喺南京西路1038號，屬於上海嘅黃金旺地之一，佔地面積大約係13萬尺，建築面積大約係130萬尺。梅龍鎮廣場嘅原址係大華飯店，後尾改咗做大都會娛樂中心。1990年代，喺靜安區舊區重建嘅時候，拆咗大都會娛樂中心。梅龍鎮廣場係香港和記黃埔地產有限公司同埋上海梅龍鎮 (集團) 有限公司一齊投資嘅，上海建築設計研究院同埋香港鄧振威建築設計事務所負責設計，上海市第一建築工程公司負責起樓，喺1997年8月15日正式完工。梅龍鎮廣場、上海恒隆廣場、中信泰富廣場呢三間接近嘅商業廣場俾人叫做「梅泰恆」、南京西路「金三角」。

外部
梅龍鎮廣場
梅龍鎮廣場係一幢用咗現代經典設計概念起嘅商業大廈，融匯咗現代建築科技同埋優雅華麗嘅歐陸設計風格，係上海現代建築藝術嘅典範；整棟建築物設計獨特，外圍綠化環境優美。梅龍鎮廣場嘅地面建築面積大約有105萬尺，地下建築面積大約係25萬尺。主建築物嘅高度係513尺（156.4米），地面33層，地底3層。地面33層當中嘅1到10樓係商場裙樓，11樓到33樓係22層嘅甲級寫字樓，其中11樓有個空中花園；商廈嘅外型華麗高雅，外牆用咗充滿時代氣息嘅長玻璃窗同埋雅緻嘅幾何圖案，配上優質花崗岩；頂部採用咗歐陸傳統嘅尖頂設計，配上獨特嘅燈光效果，睇落相當宏偉奪目。

内部
梅龍鎮廣場商場中庭
梅龍鎮廣場裡面總共有44座扶手電梯同埋32座升降機。廣場開張嘅時候，啱啱遇上亞洲金融風暴，經濟唔好，啲商場同埋寫字樓都好難租出去，和記黃埔曾經係1998年舉辦「虎年勿忘虎」嘅慈善募捐活動、招聘年薪15萬元人民幣嘅商場「青春大使」，又喺2000年舉辦咗恐龍化石展等活動，吸引咗唔少人流，亦引起當時嘅熱議。
梅龍鎮廣場1-10樓嘅商場租戶包括獨立營運嘅品牌店同埋梅龍鎮伊勢丹百貨公司。梅龍鎮伊勢丹百貨係喺1997年6月11日開業，2008年喺上海國際購物中心嘅華亭伊勢丹結業之後，梅龍鎮成為伊勢丹喺上海嘅唯一分店。商場中庭嘅從底層一直延伸到第七層，總共105尺（32米），營造出寬廣嘅內部空間感。商場嘅10樓係戲院。商場一直有更新同改善工程，喺2008年5月到11月之間翻新過外面，裝咗LED螢幕；喺2009年5月完成咗7樓嘅商場改造工程之後，喺2009年5月12號到2010年3月3號將1樓改造成為上海第一間以女性同埋小朋友為中心嘅「生活方式」百貨。因為經濟下行，上海經濟轉差，生意難做，喺2024年3月25號，梅龍鎮伊勢丹決定喺2024年6月30號租約期滿之後終止營業。
2003年4月17號，美國駐上海總領事館領事處搬到梅龍鎮廣場八樓，負責領事館嘅簽證業務同埋美國公民服務。簽證中心每日有超過3000人次去辦理簽證，為咗維持秩序，廣場嘅管理處專門制定咗幾項人流管理方案。喺梅龍鎮廣場嘅領事機構仲包括西班牙王國駐上海總領事館商務處、斯洛文尼亞駐上海領事館同埋愛沙尼亞駐上海總領事館（依家已經暫時關閉）。
商場嘅上面係每層面積32萬尺（3萬0000平方米）嘅寫字樓。地下停車場面積達到3萬2千尺（3000平方米），總共有330個車位。
2024年8月1號起，梅龍鎮廣場除咗美國駐上海總領事館之外嘅其他商戶同埋租戶都會停業。根據《上海市南京西路歷史文化風貌區保護規劃086街坊更新方案》，梅龍鎮廣場將會進行升級改造工程。
梓官區

梓官區（粵拼：zi2 gun1 keoi1）係台灣高雄市嘅一個市轄區。
梓欣平

梓欣平（1997年5月24號—）係日本嘅一個男配音員。

配音作品一覽
呢個表唔完整，歡迎加料。
梅雪詩

梅雪詩（英文：Mandy Mui，1941年7月20號—）原名馮麗雯，係香港粵劇演員，鄉下廣東恩平，1960年出道，係任劍輝同白雪仙嘅徒弟，而家無咗以前把聲。
梅馬利艾

梅馬利艾（Memaliaj）係阿爾巴尼亞南部特佩雷尼區一個城鎮，距離特佩雷尼區首府特佩雷尼約8公里，始建於1946年，海拔高度130米，2011年人口10,657。
梅雨

梅雨係指東亞嘅太平洋沿岸地區喺每年春季同夏季之間嘅鋒面雨，通常喺5月到6月出現，影響範圍北到日本中南部；南到華南地區。皆因嗰時江南地區啲梅會熟，所以叫梅雨；又因為嗰時係農曆五月，所以又叫「五月黃梅天」。
清水河大橋

清水河大橋係中國青藏鐵路嘅一大橋，位於海拔4600米嘅青藏高原可可西里無人區，全長11.7公里，係世界上最長嘅高原凍土鐵路橋。
清水涼子

清水涼子，係日本嘅一個女藝人同埋配音員。
清水灣第二灣泳灘

清水灣第二灣泳灘，香港泳灘之一，喺西貢清水灣，大拗門道，英文叫Clear Water Bay Second Beach。行政上歸西貢區。設施有泳灘。歸康樂及文化事務署管。
清水灣

清水灣（英文：Clear Water Bay）響香港新界西貢區清水灣半島東南部，有兩個泳灘，分別係清水灣第一灣泳灘同埋清水灣第二灣泳灘。因為海水清澈得名。
清水灣半島

清水灣半島係香港半島，響西貢區東南，好多時就咁叫「清水灣」，但係清水灣本身係個海灣。
清水灣半島將東面牛尾海同西面將軍澳水域分隔，半島南面係東龍洲。
清水灣郊野公園響清水灣半島入面。
清水灣小學

清水灣小學（英文：Clearwater Bay School），係香港英基學校協會屬下其中一間男女小學，嚮新界西貢區清水灣半島銀影路235 DD229地段，1975年創校。
清水灣第一灣泳灘

清水灣第一灣泳灘，香港泳灘之一，喺西貢大環頭清水灣道，英文叫Clear Water Bay First Beach。行政上歸西貢區。設施有泳灘、燒烤場。歸康樂及文化事務署管。
星加坡王國

星加坡王國（馬來話：Kerajaan Singapura）係一個馬來小國，領土喺今日的島國星加坡共和國以及周邊地區。傳統歷史觀顯示，逃亡嘅三佛齊巨港王子桑·尼拉·烏他瑪（Sang Nila Utama）喺約公元1299年建立新加坡王國。14世紀，新加坡經濟喺蒙古和平時期（Pax Mongolica）蓬勃發展，由一個小商埠邊成同元帝國有密切關係嘅國際貿易中心。然而，新加坡嘅繁榮同埋功績驚動咗鄰近嘅兩大勢力——北方嘅大城王國同埋南方嘅滿者伯夷王國。壁壘森嚴嘅新加坡因此而歷經至少兩大外敵侵襲，最後終於喺1398年被滿者伯夷王國消滅（亦有文獻話係大城王國）。新加坡王國嘅最後一位拉惹（國王）伊士干達沙走佬到馬來半島嘅西海岸，喺1400年建立滿剌加。
星加坡國立大學

星加坡國立大學（National University of Singapore）係星加坡一間國立大學，校史可以追溯到1905年成立嘅七州府醫學堂。而家呢間大學喺亞洲排名排喺前頭嘅位置。
星加坡標準時間

（SGT）係星加坡所採用嘅時間標準。星加坡標準時間全年比協調世界時快8個鐘，即係同位於UTC+8嘅馬來西亞、菲律賓、汶萊同埋中國標準時間嘅北京時間、香港時間、澳門標準時間同台北時間相同。

歷史
星加坡嘅地理位置座落於印度支那時間（UTC+7）嘅時區之上，喺1905年5月31號起正式使用UTC+7作為星加坡時間。之前，星加坡嘅時間係UTC+6:55:25。喺星加坡日治時期，星加坡名義上全年採用夏令時間，實際上係要令星加坡時間同東京時間一致，即UTC+9。戰後嘅夏令時間，都有用過UTC+7:20及UTC+7:30。
1981年，由於鄰近嘅馬來西亞將馬來西亞標準時間由UTC+7:30轉為UTC+8，星加坡亦喺1982年1月1號跟馬來西亞改用UTC+8到而家。
星加坡海峽

星加坡海峽（中文：新加坡海峽，英文：Singapore Strait，馬來話：Selat Singapura）係一條東西向嘅海峽，有105公里長，16公里闊。呢條海峽西邊駁住馬六甲海峽，東邊駁住卡里馬塔海峽，北邊係星加坡島，南邊係廖內群島。星加坡海峽同馬六甲海峽一樣，係國際航運業最緊要嘅航道之一。
星加坡地鐵東西綫

東西綫係星加坡地鐵第二條通車嘅地鐵路綫，1987年12月12號通車。而家佢係由SMRT地鐵營運嘅，從星加坡東區嘅巴西立站到星加坡西區嘅大士連站。東西綫全長57.2公里，係星加坡最長嘅地鐵路線。
呢條綫仲包括埋樟宜機場支綫，佢係從丹那美拉站到樟宜機場站，平均每15分鐘一班。
楊振權

楊振權（Wally Yeung，1950年—）係香港親中派法律界人士，前香港高等法院上訴法庭副庭長，喺訂立《港版國安法》之後，佢成為咗國安法指定法官之一。
楊振寧－米爾斯規範場論同質量間隙

《楊振寧－米爾斯規範場論同質量間隙》係理論物理中規範場論嘅一道基礎問題。
自從2000年，麻省波士頓嘅Clay 數學院為七道數學難題各擺咗一百萬蚊上檯；其中一道題為楊振寧－米爾斯規範場論同質量間隙－－要求大家響數學上嚴格證明楊振寧－米爾斯場論（en:Yang-Mills gauge theory）存在（即係要符合構造性量子場論嘅標準），同埋證明渠有質量間隙。即係話，模型中最輕嘅單粒子態要有正質量。

背景
我哋所知多數非凡（nontrivial）－－即係有相互作用－－嘅四維量子場論都係有cutoff scale 嘅有效場論。因多數模型嘅beta-函數都係正嘅，似乎大多數呢類模型都有支Landau pole，因我哋完全唔清楚渠地有無非凡紫外定點。故此，若每一scale上都定義有咁樣嘅量子場論，渠只可能係單純嘅自由場論。
然而，有唔交換嘅結構羣嘅 量子楊振寧－米爾斯理論（無夸克）就例外。渠有種性質叫漸近自由，指渠有一單純嘅紫外定點。因此，我哋可以寄望渠成為非凡嘅構造性（constructive）四維量子場模型。
唔交換羣Yang-Mills 理論嘅色禁閉性（en:colour confinement）已經有符合理論物理嚴謹性嘅證明，但未有符合數理物理嚴謹性嘅證明。基本上，咁即係話，過咗QCD 尺度，（或者呢度應該叫禁閉尺度，因為無夸克），啲色賀粒子被色動力學嘅「流管」連埋，所以粒子間有線性勢（「弦」張力 x 長度）。所以膠子之類自由賀粒子就無可能存在。若無咗呢種禁閉效應，我哋應見到零質量嘅膠子；但因渠地被禁閉，我哋只見到唔帶色賀嘅膠子束綁態－－ 膠波。全部膠波都有質量，此所以質量間隙。
格仔規範場論嘅結果令好多工作者相信，呢個模型真係有禁閉現象（由Wilson 圈嘅真空期望值嘅下降嘅「面積規律」(area law) 睇出），但呢項結果重未符合數學嘅嚴慬性。
楊揚

楊揚（粵拼：joeng4 joeng4；簡化字：杨扬；英文：Yang Yang (A)；1976年8月24號—）係退役嘅中國大陸嘅速滑員，黑龍江省佳木斯湯原人，1997年加入運動生涯直到2006年退役。佢既係中共黨員，家下係國際奧委會委員同世界反興奮劑組織副主席。
佢係攞世界運動冠軍最多嘅中國運動員，尤其喺2002年2月16號嘅冬奧會入面幫中國隊攞過金牌，實現咗中國冬季奧運代表團嘅金牌「零突破」。退役後重試過喺海南參加過2008年夏季奧運搞過火炬傳遞。2010年2月13號喺加拿大卑詩省温哥華舉辦嘅國際奧委會第122屆會議入面，成功入選國際奧委會委員，重成為中國大陸第一位以退役運動員身份入選；同時重做過國際滑冰聯盟運動員委員會同世界反興奮劑機構運動員委員會嘅委員；2019年11月7號入選世界反興奮劑組織副主席。
楊振勳

楊振勳，香港親中陣營政治人、生意人（楊振鑫嘅細佬）。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會紡織及製衣界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。
標柏斯頓

標柏斯頓（粵拼：biu1 paak3 si1 deon6，英文：Bill Paxton，1955年5月17號—2017年2月25號）係個美國男演員。佢喺1975年出道，出名嘅作品有《阿波羅13》、《真實謊言》同《鐵達尼號》。

出世同入行
佢喺1955年5月17號喺美國禾夫堡出世，喺1975年出道。2017年因為手術併發症而過咗身。
標清電視

標清電視（standard-definition television），又叫標準畫質電視、SDTV，係指解像度達到720x576像素嘅標準，但重未夠叫做高解析度（High Definition）嘅電視系統。呢個定義通常適用喺數碼電視度，特別係指同傳統類比系統有住相同（或近似）解像度嘅播送訊號。而錄影嘅媒體入面以DVD碟片VHS錄影帶，就係相當呢個規格。
標參

標參，又叫綁票、綁架，係透過挾持人質再向相關嘅家族或者組織勒索錢或者其他利益嘅犯罪。
執行標參嘅人會叫綁匪，被標參嘅人會叫肉參。當綁匪殺咗肉參，就叫撕票。

注
本文嘅「參」皆讀「sam1（粵拼）」。
標普文

標普文（英文：Bill Pullman，1953年12月17號—）係一個美國嘅男電影導演、製片人、電影演員、舞台劇演員、電視演員，佢喺1986年出道。
標殺令2

《標殺令2》（Kill Bill: Volume 2）係一部2004年嘅美國武打電影，由昆頓塔倫天奴執導同編劇，呢套片係2003年《標殺令》嘅續集。主演係奧瑪花曼。
標本

生物標本（biological specimen），粵文又叫生物樣本，係指用咗特殊方法保存（令標本唔易腐爛）嘅生物樣本。
標槍

標槍，又叫擲標槍，係個田徑項目，運動員用單手將一枝矛（標槍）掟出去，掟得最遠就贏。
國際標準入面，男子標槍長2.6米到2.7米，重800克；女子標槍長2.2米到2.3米，重600克。
標殺令

《標殺令》（Kill Bill: Volume 1）係一部2003年嘅美國武打電影，由昆頓塔倫天奴執導。主演係奧瑪花曼。
續集《標殺令2》喺2004年上映。
暨南大學附屬中學

暨南大學附屬中學（粵拼：kei3 naam4 daai6 hok6 fu6 suk6 zung1 hok6）；簡稱暨大附中（kei3 daai6 fu6 zung1）或暨附（kei3 fu6）；佢係中國廣東省廣州市嘅一間全日制中學，喺天河區嘅暨南大學入面嘅東北邊，靠近中山大道西嗰頭。呢間學校喺1983年開辦。

校服色
暨南大學附屬中學嘅校服
暨南大學附屬中學嘅學校教學樓
呢間學校嘅校服色都係圍繞　　　呢三種色嘅品種。
暢通道南

暢通道南（英文：Cheong Tung Road South），係香港九龍紅磡嘅一條馬路，由紅菱街同暢通道交界開始，去到紅鸞道。條路頂頭係公主道連接路。
暢銷書

暢銷書（英文：bestseller）係指好好賣嘅書，好多時報紙雜誌都會定期公佈當地嘅暢銷書排行榜。
暢通道

暢通道（英文：Cheong Tung Road），係香港九龍紅磡嘅一條馬路，由溫思勞街同機利士南路交界開始，去到紅菱街同暢通道南交界。
暗黑破壞神系列

《暗黑破壞神》（Diablo）係由暴雪娛樂出嘅一款動作 RPG 系列。

語文
個名Diablo係西班牙文嘅字嚟，意思係「惡魔」咁解。
暢行道

暢行道（英文：Cheong Hang Road），係香港九龍紅磡嘅一條馬路，由暢通道開始，去到老龍坑街同溫思勞街交界。短短一條街就已經有三間殯儀館。
暨氏

暨（粵拼：kei3）係唐人姓氏，喺《百家姓》裏頭排第345位，依家經已冇乜人用。
呢篇暨氏係同姓氏有關嘅楔位文章，重未寫完嘅。麻煩你幫手充實佢。
油量錶

油量錶係車嘅錶板上面其中一個儀錶，顯示架車個油缸重有幾多油，通常設計係當指針指向F就表示入滿油，指向E就表示無晒油。
油頁岩

油頁岩係頁岩嘅一種。由於壓縮過程中有屍體堆積而未經氧化，所以保留豐富有機物（碳）而呈黑色。喺近年能源領域中，油頁岩所藴藏嘅燃氣同燃油已經令佢成為一種化石燃料來源。
油赤子

油赤子（jau4 cek3 zi2，日文：油赤子），係種日本傳説中嘅妖怪佢嘅形象係個舐油嘅孲𤘅子。
油轆

油轆，或者寫做髹轆，係髹油用嘅架撐，比起用油掃髹，用油轆髹可以令油漆髹得更加均勻。
油魚

油魚係好似棘鱗蛇鯖同異鱗蛇鯖呢啲含有大量叫「蠟酯」嘅油脂嘅帶鰆科魚，響世界各熱帶同溫帶海洋都搵到。油魚有好多唔同稱呼，譬如「圓雪（鱈）」、「仿雪（鱈）魚」、「白玉豚」、「牛油魚」，而香港政府就建議統一叫「蠟油魚」。
油魚嘅蠟酯雖然冇毒，但人體好難消化。食咗油魚之後，啲油會喺條直腸堆積，大約半粒鐘之後突然會開始肚痾，屙出嘅屎夾埋一大堆橙黃色、好難聞嘅油，一般痾足兩日先會好返。所以，好多國家都禁售或者唔建議國民食油魚，但係有無良商人會用油魚扮貴好多嘅鱈魚去賣。
油街實現

油街實現，香港博物館之一，藝術館之一，喺香港北角油街十二號，英文叫Oil Street Art Space。行政上歸東區。藝術推廣辦事處項目，歸康樂及文化事務署管。二〇一三年五月廿二號開張。個館主要畀人搞藝術，而屋宇為舊時紅磚屋，為香港二級歷史建築，百年古蹟。

史
博物館屋宇同笪地，至初係香港皇家遊艇會會所，一九〇八年落成，當時喺正海皮，所以玩得遊艇。二十世紀三十年代，北角填海，會就搬走。
之後做過香港政府物料供應處員工宿舍，又做過古物古蹟辦事處考古貯存倉庫。及後藝術推廣辦事處，二〇一三年變成現時藝術用。
二〇一九年擴展，再多棟做展覧同活動。
油門

油門係可以調節液體壓力嘅機械，專門用嚟控制引擎入氣量，咁就可以調整引擎嘅力量。車嘅油門通常係用腳踏控制。
油隔

油隔（英文：Oil Filter）係隔油嘅零件，用喺副偈度過濾，隔走偈油、波箱油等潤滑劑裏面嘅污糟嘢。
油街

油街（Oil Street）係北角一條馬路，由北角近港鐵炮台山站嘅英皇道，北通到海皮，嚟個位係望維多利亞港嘅掘頭路。成條街好直，南北走向，可以雙程行車。油街官地好出名，以前係政府物料供應處嘅貨倉，而家係停車場，將來計劃係大型酒店加商場。另一邊係香港遊艇會舊址。
機場北站

機場北站 (深圳地鐵)：深圳地鐵11號綫嘅車站。
深圳機場北站：穗深城際鐵路嘅車站，規劃同施工期間嗌過機場北站。
機場北站 (廣州地鐵)：廣州地鐵3號綫嘅車站。
白雲機場北站：廣清城際鐵路嘅車站，規劃同施工期間嗌過機場北站。
機場

提議合併呢篇文或者呢段嘢去『飛機場』。 （討論）
機場，原本叫飛機場，係塊畀飛機升降嘅平地。
機場大馬路

機場大馬路（葡文：Avenida do Aeroporto）係澳門路氹城一條主要馬路，呢條路由飛機場圓形地開始一路去到路環電廠圓形地為止。

意外
2018月1月31號晏晝五點五十分，一個廿六歲澳門女學員響六十二歲澳門男教車師傅隔離學車，揸住教練車經氹仔機場大馬路去新驗車中心方向練習，當開到差唔多到新驗車中心嗰陣，女學員懷疑將油門當做煞車，搞到部車失控狂衝，教車師傅救車失敗，撞到兩架開緊嘅私家車，之後向右打則反咗左邊車身出嚟，女學員同教車師傅自行爬出部車等救。有人報警求助，交通警同消防員接報到場，教車師傅話條腰腫咗同有痛嘅感覺，女學員就話自己冇事。之後教車師傅由十字車送到鏡湖醫院治理。兩部被撞嘅車就車身爛咗，五十六歲澳門女司機同四十四歲嘅澳門男司機冇受傷，四個人都通過酒精呼氣測試。意外現場留底四十乘四十平方厘米左右嘅油漬，由消防員清理。
法蘭斯·萊哈

法蘭斯·萊哈（Franz Lehár；1870年4月30號—1948年10月24號）係奧匈帝國嘅一位作曲家，出嗮名幫輕歌劇作曲，當中包括咗多首華爾茲樂曲，包括《金銀華爾茲》。
法蘭度雷

法蘭度雷（西班牙文：Fernando Rey，1917年9月20號—1994年3月9號）係一個西班牙男翻譯、配音員同電影演員，1935年出道。
法蘭斯·烏勞斯

法蘭斯·烏勞斯（Franz Reuleaux，1829年9月30號—1905年8月20號）係德國一個機械工程師。
法蘭斯·碧根鮑華

法蘭斯·碧根鮑華（Franz Beckenbauer，1945年9月11號—2024年1月7號）係西德／德國足球員，係德國足球壇最威水嘅人物之一。
法蘭斯·碧根鮑華大部份時間都係喺國內班霸拜仁慕尼黑度過。佢喺1958年加入，一打就差唔多打咗廿年。而佢最威水嘅就喺FIFA世界盃。佢打咗103場國際賽，參加過1966年、1970年同埋1974年FIFA世界盃。佢喺1974年贏咗世界盃冠軍，兩次當選歐洲足球先生。
退役之後法蘭斯·碧根鮑華曾經以主教練身份帶領德國足球代表隊打世界盃，最後喺1990年FIFA世界盃贏得冠軍。
近年佢主要喺德國足球總會做主席，喺2006年FIFA世界盃統籌大賽準備工作。
法蘭斯高阿沙比

法蘭斯高阿沙比（意大利文：Francesco Acerbi，1988年2月10號—）係意大利一個男足球員，司職中堅，而家幫緊意甲球隊國際米蘭足球會踢波。

威水嘢
呢節要加長。
佢曾經攞過或者提名過下面呢啲獎：
法蘭森洛克

法蘭森洛克（英文：Frank Shamrock，1972年12月8號—，美國加利福尼亞州出世）係美國一混合格鬥家。
法蘭森洛克同佢同父異母嘅大佬Ken Shamrock同樣都係混合格鬥界嘅高手，佢原本喺大佬搞嗰間拳館「獅子籠」（Lion's Den）旗下選手，後來自立門戶，喺San Jose開咗間Shamrock Martial Arts Academy。
Frank Shamrock比佢大佬Ken Shamrock更加好打，無論喺拳腳同地戰技術都一樣到家，係身兼五次終極格鬥冠軍（UFC）中量級冠軍同日本Pancrase王者，其中兩次衛冕賽更加唔使一分鐘就解決對手。
法蘭德斯

法蘭德斯（荷蘭文：Vlaanderen；法文：Flandre）係比利時北半部嘅地區，嗰度嘅人用荷蘭文，同比利時南半部嘅法文區相對。
法蘭斯哥普拉

法蘭斯哥普拉（Francis Ford Coppola，1939年4月7號—）係美國一位電影導演、監製、編劇、電影作曲家。佢係新荷里活電影浪潮裏面嘅核心人物。佢最出名嘅電影係《教父》三部曲、《現代啟示錄》同埋《吸血殭屍：驚情四百年》。
濫發電子訊息

濫發電子訊息係通過互聯網發放無用訊息（包括廣告同網絡釣魚）嘅行為，最常見嘅形式係垃圾電郵，亦可以通過即時通訊、網上討論區、搜尋引擎、新聞組等等途徑去做。
濮氏

濮（粵拼：buk6）係唐人姓氏，喺《百家姓》裏頭排第309位。

名人
呢篇濮氏係同姓氏有關嘅楔位文章，重未寫完嘅。麻煩你幫手充實佢。
濠玩夏水禮

《濠玩夏水禮》（英文：Summer Splash Macau）係香港電視廣播有限公司嘅遊戲節目，由林盛斌同金剛做主持，節目主持帶領多位嘉賓組隊去澳門新濠影滙水上樂園玩水上遊戲。
節目有兩輯：第一輯喺香港時間2023年6月4號到6月25號逢禮拜日21:00到22:00喺翡翠台播；第二輯《濠玩夏水禮2024》喺2024年6月22號到7月20號逢禮拜六20:00到21:00喺翡翠台播。

軼事
第一輯節目喺2023年5月16號拍攝嗰陣，《東張西望》主持梁敏巧到場採訪，雖然佢冇着泳衣打底，但結果都畀林盛斌同金剛推咗落水濕身，而呢段採訪片段喺5月26號嘅《東張西望》播出。

節目調動
第二輯
2024年7月6號：由於直播《明愛暖萬心》，所以停播一次。
濬縣

濬縣係中國河南鶴壁一個縣，總面積1088平方公里，人口95萬。
濠畔街

但到咗清末，由於玉帶濠出現嚴重嘅污染同河流淤塞嘅情況，加上長堤一帶又話搞開發同整咗條馬路而逐漸衰落，演變成個商品仔作坊。民國初期，濠畔街啲皮料從呢度生產，之後經香港而轉賣到全球各地，逐步恢復返南粵比較出名嘅商業街。
1950年代以後，玉帶濠改成暗渠。雖然變咗條街巷，但條街重嗌住「玉帶濠」嘅名。1980年代開始，珠江三角洲鄉鎮嘅皮鞋廠、皮具廠、手袋廠開始陸續出現，由於要好多料嚟整鞋，所以帶旺咗濠畔皮革五金鞋料街而發展成以濠畔街為主體，包括小新街、玉帶濠同大新路嘅「三街一路」出現皮革同五金、鞋料嘅市場。
濫伐

濫伐（Deforestation），又叫濫伐林木、濫伐森林，係指唔節制噉將森林嘅樹砍伐嘅行為，主要係為咗攞地去發展。呢種行為對生態做成好大破壞，係造成全球暖化嘅其中一個主要成因。
濠江區

濠江係喺廣東汕頭東邊嘅市轄區，舊時屬潮陽縣。西南邊黐住潮陽區，北邊隔礐石海望金平區，海岸線長92.8公里。2003年由先頭達濠區同河浦區合併成，面積135平方公里，人口27萬。

政區
濠江轄7街道：達濠、礐石、廣澳、馬滘、河浦、玉新、濱海。
濠畔寺

濠畔寺（粵拼：hou4 bun6 zi2/6；維吾爾文：صسبر هو بن‎），全名叫濠畔街清眞寺，又叫濠畔清眞寺，係廣東省廣州市入邊嘅一間保存得仲幾好嘅清初建築兼寺院，渠係喺越秀區濠畔街378號（狀元坊北邊，靠近天成路）。呢間嘢係廣州1993年五大伊斯蘭教嘅其一聖地。

史
佢嘅維吾爾文寫法
大明成化元年（1465年），明太祖鎮壓曬啲反對勢力，派駐咗過千回軍入廣州搞咗新城，開埋咗南城濠，而啲兵士都信伊斯蘭教同大多數回族佬嚟分坊拜回教習俗，就再掟錢起咗好幾間清真寺，包括呢個濠畔寺。
寺院喺大清康熙四十五年（1706年）重建。
喺民國16年（1927年），穆斯林學者喺呢間寺搞過回文大學，大學度出過伊斯蘭教期刊《天方學理月刊》，重版《清真指南》等著名刊物，對海外內伊斯蘭教宣傳有過深遠嘅影響。
共和國成立後，伊斯蘭教嘅主麻聚禮成日喺呢度搞。
1952年後，部分地方試過做回族安老所同埋少數民族生產工廠
1964年開始，寺院變成廣州市回滿族工廠，做咗回、滿族嘅縫紉機零件廠，而水房、南北廊同睇月樓喺1973年後拆咗改起五層樓嘅石屎廠房。
1993年3月，廣州市人民政府辦公廳出面，同廣州市輕工局、廣州市伊斯蘭教協會傾返恢復清真寺事宜，被改建嘅廠房地下先定咗9月畀返清真寺，其他樓層延至1999年尾先至收回。1993年8月政府仲將佢列入咗市屬文保單位。1998年9月，廣州市阿剌伯話學習班喺呢度成立。

建築風格
佔地面積1,491平方米；大殿坐西向東，面闊五間18.8米、進深五間19.6米。但重簷歇山頂，碌灰筒瓦面同正脊灰塑爛咗。殿身嘅13條梁架用四柱前後三步梁同外簷四架卷廊嚟整。除七架梁外，四圍有月梁。尤其係駝峰、替木、梁枋嘅做工好精細，殿入面有卷草花紋金木雕刻花罩嘅裝飾。兩邊山牆各開3個帶有六抹菱形花心隔扇嘅拱券門。成間建築睇落去好似穆斯林地區啲建築噉。
林安琪

林安琪（英文：Angie Lam，1992年4月20號—）係香港女子田徑短跑運動員。佢係香港100米（11.62秒），室內60米跑（7.45秒）嘅紀錄保持者。
林定國

林定國，SBS，SC，JP（英文：Paul Lam，1968年—）係香港資深大律師，現任律政司司長。

簡歷
林定國喺2014年至2017年做香港大律師公會副主席，2017年至2018年做主席。佢亦由2015年起唔定期出任香港高等法院暫委法官。佢自2022年7月開始做律政司司長。